Aliai
Aliai – kaimas Utenos rajono savivaldybės centrinėje dalyje, 5 km į rytus nuo Utenos, prie kelio  4902  Utena–Tauragnai–Kirdeikiai , į vakarus nuo Ilgio ežero. Pietvakariuose yra Gervinių pelkė – Alių telmologinis draustinis. Arti Alių yra senos prižiūrimos kapinaitės, kuriose yra palaidota Lietuvos partizanų. Išlikusi dūminė pirkia. Stovi paminklas 1947 m. žuvusiam sentikių kilmės Lietuvos partizanui Leontijui Kostinui „Kiečiui“. Kaime yra motokroso trasa.